Micherour e oa e dad, Ernst Gauis Franz Dix e anv, met deskadurezh war arzoù en doe Oto Dix gant e vamm, hag a oa dedennet gant ar sonerezh hag al livouriezh. E-pad e vugaleaj e teskas Dix gant ar chelenner Ernst Schunke. Etre 1905 ha 1909 e teskas ivez gant Carl Senff. Goude bezañ bet ur yalchad e vo degemeret Dix e skol arzoù-pleustek Dresden, ma teskas etre 1909 ha 1914. Johann Nikolaus Türk ha Richard Guhr a voe e-touez e gelennerien. Klas a reas Dix tostaat ouzh meur a luskad : kubouriezh, dazontouriezh, dada. Kemer areas perzh e Brezel-bed kentañ peogwir e felle dezhañ santout an anken hag ar marv. Kaset e voe da Champagne, Somme ha Rusia.